text: Tyve opdaget på Google måske afsløret
  21 januar 2015 kl. 14.59
  De tre mænd der i maj 2012 stjal en havetraktor i Rinkenæs, og som blev opdaget på Google i sidste uge, er måske fundet.
  Det er en henvendelse fra en borger i lokalområdet efter offentliggørelsen af billederne tidligere på ugen, der har ført politiet på sporet af de tre gerningsmænd.
  Det oplyser lederen af lokalpolitiet, vicepolitiinspektør Preben Westh, til TV SYD.
  På billedet er de to mænd i færd med at stjæle af en havetraktor hos smed Jørgen Petersen i Rinkenæs ved Gråsten.
  Tyveriet blev tilfældigvis fotograferet af Google, der var ude at lave optagelser til Google Street View onsdag den 30. maj 2012.
  Fotoet er først blevet opdaget i sidste uge, da Jørgen Petersen skulle hjælpe en kunde fra Tyskland til sit værksted i Rinkenæs med hjælp fra Google.
  Her får han sig noget af en overraskelse, da han opdagede fotoet, der viser to unge mørkhårede mænd tage hans havetraktor.
   - Se billedet hvor tyvene stjæler havetraktoren fra Jørgen Petersen på Google her
  